Publication: Magyar Közlöny
Issue: MK-2010-196 (Year: 2010, Number: 196)
Era: contemporary
Section: A nemzetközi bûnügyi jogsegélyrõl szóló 1996. évi XXXVIII. törvény (a továbbiakban: Nbjtv.) 46. §-a helyébe
Paragraph Index: 2359

55. § Az Nbjtv. 48. § (6) bekezdése helyébe a következõ rendelkezés lép: „(6) Ha a külföldi bíróság olyan szabadságvesztést szabott ki, amely tartamának meghatározott részét rendelte végrehajtani, és a fennmaradó rész végrehajtását az ítélkezõ külföldi bíróság felfüggesztette (a továbbiakban: külföldi bíróság által kiszabott részben felfüggesztett szabadságvesztés), a bíróság az ilyen szabadságvesztést úgy ismeri el, mintha a szabadságvesztés végrehajtását a Btk. alapján részben felfüggesztette volna. A szabadságvesztés végrehajtandó és felfüggesztett része, valamint a próbaidõ tartamára a külföldi bíróság ítéletében meghatározott tartamok az irányadók. Ebben az esetben a Btk. 90. § (1)–(2) bekezdésében meghatározott tartamok nem alkalmazhatók.”

Source: https://magyarkozlony.hu/hivatalos-lapok/9c8f51fe7a92b4c9b37695709058d096ec9bb81e/dokumentumok/572772164f08768f386ca8b8bbf1c216427faaf7/letoltes